Anicet Lavodrama

Richard Anicet Lavodrama Ondoma, nado en Bangui o 4 de xullo de 1963, é un ex xogador de baloncesto da República Centroafricana, nacionalizado español.

Traxectoria
Mide 2,02 metros de estatura, e xogaba no posto de pivote. En 1981 chegou aos Estados Unidos de América, onde xogou no equipo de baloncesto da Universidade Bautista de Houston ata 1985, cando foi seleccionado por Los Ángeles Clippers na terceira rolda do Draft da NBA.

Foi xogador do OAR Ferrol durante 9 anos, entre 1985 e 1994. Chegou ao equipo tras a marcha de Nate Davis, e despois da desparición do club xogou no CB Valladolid e no Joventut de Badalona.

Deixou de xogar ao baloncesto en 1998. Continuou traballando no CB Valladolid e nos Cleveland Cavaliers, e como director de desenvolvemento e relacións internacionais na Federación Internacional de Baloncesto entre 2000 e 2005, e despois na axencia de representación U1st.

Participou en conferencias no Comité Olímpico Internacional, no IESE de Madrid, en ANOTA de Pearson Educación, na Universidade de Valladolid, e na European School of Economics en Madrid. Foi un dos precursores do Basketball Without Borders en África (entidade colaboradora entre a FIBA e a NBA e en América).Qué fue de… Lavodrama,  consultado outubro de 2012​

 Selección nacional 
Participou coa selección centroafricana nos Xogos Olímpicos de Seúl de 1988. Disputou os sete partidos da súa selección no torneo, anotando en dous deles 30 puntos, contra Iugoslavia e contra Australia, e conseguindo catro dobres-dobres.

Participou coa selección galega de veteranos xunto a compañeiros seus como Fernando Romay e o berciano Manuel Aller.

 Clubs 
  OAR Ferrol (ACB / 1ª B, 1985−1994)
  CB Valladolid (ACB, 1994−1995)
  Joventut Badalona (ACB, 1995−1996)
  CB Valladolid (ACB, 1996−1998)

 Notas 

Categoría:Xogadores de baloncesto da ACB
Categoría:Xogadores de baloncesto olímpicos da República Centroafricana
Categoría:Pivotes de baloncesto
Categoría:Nados en 1963
Categoría:Nados en Bangui
Categoría:Xogadores do OAR Ferrol
Categoría:Xogadores do CB Valladolid
Categoría:Xogadores do Joventut Badalona
Categoría:Eleccións no Draft da NBA dos Los Angeles Clippers
Categoría:Xogadores de baloncesto nos Xogos Olímpicos de 1988
Categoría:Xogadores de baloncesto de Galicia